section_heading: Kolegij
paragraph_text: List HVO Riječ je funkcionirao kao mjesečnik, ali zbog ratnih okolnosti nije izlazio redovito. U periodu od siječnja do studenog 1993. godine izašla su ukupno četiri broja. Glavni urednik prvoga i drugog broja bio je Alenko Zornija, a odgovorni urednici Zdenko Čelan i Ivica Šimunović. Glavni i odgovorni urednik naredna dva broja bio je Philip Miro Arapovics. Glasnik HVO Riječ je uređivao kolegij uredništva u sastavu: Alenko Zornija, Zdenko Ćelan, Mirsad Maglajac, Krunoslav Malenica, Nenad Okić, Vladimir Perković, Vanja Rajs, Damir Milanović, Nikola Radeljković, Željko Bošnjak. Ravnatelj lista najprije je bio Vlado Perković, a potom Nenad Okić. Nakon Okića na mjesto ravnatelja lista postavljen je Zvonimir Aždajić, koji je ujedno bio i ravnatelj fotografije. Za pripremu i unos teksta zaduženi su bili Željka Ergelašev i Željko Pehar, a za računarsku obradu Dragan Karanušić i Nedim Čolić. Za izdavača su se potpisivali prof. dr. Ivica Šimunović (prvi i drugi broj), Željko Pehar (treći broj) i Zlatko Jurković (četvrti broj). Prvi i drugi broj HVO Riječi tiskala je tvrtka Reprografika-Sarajevo, a treći i četvrti broj OKO d.d. Sarajevo.